ai4bharat/Pralekha huggingface dataset:
وزارت خزانہ
بجٹ معیشت کو سمت دینے کے لئے انڈیا @75 سے انڈیا @100 کی طرف لے جانے کی بنیاد
اگلے25 سالوں میں سب کی شمولیت والی معیشت پر توجہ اور ٹکنالوجی پر مبنی ترقی
چار ترجیحات کے ساتھ مستقبل اور مجموعی بجٹ
رواں سال کی شرح ترقی کا @9.2 فی صد ہے جو کہ تمام معیشتوں میں سب سے زیادہ ہے
پی ایم گتی شکتی بڑی سرکاری سرمایہ کاری میں رہنمائی کرے گا
مضبوط شرح ترقی کے لئے سب کا پریاس
خزانے اور کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں 23-2022 کا مرکزی بجٹ پیش کرتے ہوئے کہا کہ ہم آزادی کا امرت مہوتسو منارہے ہیں اور ہم امرت کال میں داخل ہوئے ہیں جو اگلے 25 سال کے سفر کے بعد انڈیا @100پر پہنچ جائے گا۔ وزیر موصوفہ نے کہا کہ اس بجٹ کا مقصد معیشت کو ایک سمت دینے کے لئے انڈیا@ 75 سے انڈیا @100 کی طرف لے جانے کی بنیاد رکھنا ہے۔
امرت کال کا وژن:
وزیر موصوفہ نے کہا کہ سبھی کی شمولیت والی بہبودی توجہ کا تصور یہ ہے کہ مجموعی اقتصادی سطح کی نمو کی توجہ چھوٹی اقتصادی سطح پر مرکوز ہو، ڈیجیٹل معیشت کو فروغ دیا جائے اور فن ٹیک ٹکنالوجی کی حامل ترقی ، توانائی، تغیر اور موسمیاتی کارروائی نیز نجی سرمایہ کاری اور سرکاری سرمایہ کاری کےسلسلہ پر انحصار کیا جائے گا تاکہ نجی سرمایہ کاری میں ان شعبوں میں اضافہ ہوسکے جنہیں ہم اپنی تصوریت کے ذریعہ اس دائرے میں لائیں اور اس کے لئے آئندہ 25 برسو ں میں چند اہداف حاصل کرنا ضروری ہوں گے۔
چار ترجیحات
وزیر موصوفہ نے کہا کہ پی ایم گتی شکتی ؛ سب کی شمولیت والی ترقی پیداوار کو بڑھانے اور سرمایہ کاری ، ابھرتے ہوئے مواقع، توانائی کا تغیر اور آب و ہوا سے متعلق کارروائی اور سرمایہ کاری کےلئےمالی فنڈ کے اس مستقبل اور مجموعی بجٹ کی چار ترجیحات ہیں۔
ترقی کے لئے بجٹ:
وزیر خزانہ نے کہاکہ رواں سال میں 9.2 فی صد کی تخمینہ اقتصادی معاشی ترقی کے ساتھ یہ سبھی بڑی معیشتوں میں سب سے زیادہ ہے۔ وزیر خزانہ نے کہا کہ یہ مستقبل اور سب کی شمولیت والا بجٹ ترقی کے لئے جہت فراہم کرتا رہے گا۔ جس سے ہمارے نوجوانوں ، خواتین ، کسانوں، درج فہرست ذاتوں اور درج فہرست قبائل کو سیدھا فائدہ پہنچے گا۔ پی ایم گتی شکتی جدید بنیادی ڈھانچے کے لئے بڑی سرکاری سرمایہ کارویوں کی رہنمائی کرے گا جس سے کثیر ماڈل اپروچ کے ساتھ تال میل سے فائدہ ہوگا۔ انہوں نے کہا کہ معیشت کے سدھار میں ملک کا عزم دکھائی دے رہا ہے۔
ٹیکہ کاری مہم کی رفتار اور کوریج
وزیر خزانہ نے اس اعتماد کا اظہار کرتے ہوئے کہا کہ ٹیکہ کاری مہم کی رفتار اور کوریج اور گزشتہ دو سال میں صحت کے بنیادی ڈھانچے میں تیز تر ترقی نے ہماری بہت سے چیلنجوں سے نمٹنے میں مدد د ی ہے۔ انہوں نے اس بات کو بھی دوہرایا کہ ہم اومیکرون لہر کے دور میں ہیں۔ اس کے کافی معاملے سامنے آئے ہیں لیکن علامات ہلکی پائی گئی ہیں۔ انہوں نے زور دیتے ہوئے کہا کہ سب کا پریاس مضبوط معاشی ترقی کے سفر کو جاری رکھنے میں ہندستان کی مدد کرے گا۔ وزیر موصوفہ نے کہاکہ اس عزم کا بھی اظہار کیا کہ غریبوں کو سبھی مواقع کا فائدہ حاصل ہو اور اس سلسلہ میں حوصلہ افزائی کی جائے۔ ساتھ ہی ساتھ مختلف آمدنی زمروں میں آنے والے مڈل کلاس کی بڑی آبادی کو ضروری ایکو نظام فراہم کرنے کے عزم کا بھی اظہار کیا۔
وزارت دفاع
دفاع کی طبی ای- ہیلتھ خدمات میں پیش رفت
نئی دہلی، 10 ؍مئی : 7 مئی 2021 کو ای - سنجیونی  پلیٹ فارم پر ایکس – ڈیفنس او پی ڈی کے کامیاب آغاز کے بعد آج اسے مزید مستحکم کیا گیا ہے۔ اے ایف ایم ایس کے ریٹائرڈ ،ڈاکٹر راجستھان میں آگے آئے ہیں اور انہوں نے ضرورت مند مریضوں کو اپنی خدمات فراہم کی ہیں۔21 ڈاکٹر ان مریضوں کو مفت صلاح ومشورہ فراہم کر رہے ہیں، جنہیں ان کے آس پاس طبی سہولیات موجود نہیں ہیں۔ اس سہولت کو جلد ہی دوسری ریاستوں تک توسیع دی جائے گی۔
مربوط ڈیفنس اسٹاف کے صدر دفتر میں طبی شاخ نے موہالی میں سی - ڈی اے سی کے تعاون سے ای- سنجیونی پلیٹ فارم پر ایک ای- آئی سی یو قائم کیا ہے۔ مسلح افواج کی طبی خدمات کے ڈائریکٹر جنرل  ، وائس ایڈمرل سرجن رجت دتا نے آج اس پورٹ کا آغاز کیا۔ اس تقریب میں مربوط ڈیفنس اسٹاف  کے ڈپٹی چیف ، لیفٹیننٹ جنرل مادھوری کنتکار، فوج، بحریہ اور فضائیہ کے طبی خدمات کے تینوں ڈائریکٹر جنرلوں اور سردار ولبھ بھائی پٹیل کووڈ اسپتال کے کمانڈنٹ اور ڈاکٹروں کے علاوہ مسلح افواج کے طبی عملے کے ذریعے ملک بھر میں چلائے جانے والے دیگر اسپتالوں کے ڈاکٹروں نے شرکت کی۔
یہ پورٹل میڈیکل افسران کو اپنے مریضوں کی دیکھ بھال کے لئے سینئر ماہر اور میڈیکل اسپیسلٹ ڈاکٹر وں سے صلاح ومشورہ حاصل کرنے میں بروقت مدد کرے گا ۔یہ پورٹل ہب اینڈ اسپوک ماڈل پر مبنی ہے ، جس میں طبی ماہرین ایک ہی مرکز پر جمع ہوتے ہیں اور میڈیکل افسران ان سے گفتگو کر سکتے ہیں۔ ڈیجیٹل انڈیا مشن کے ایک حصے کے طور پر اس سے ماہرین کی کمی کو ڈیجیٹل طریقے سے پورا کرنے میں مدد مل سکتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔و ا۔ ق ر
U-4369
(Visitor Counter : 124
خوراک کی ڈبہ بندی کی صنعتوں کی وزارت
کسانوں کی آمدنی بڑھانے کے لئے کسان ریل ٹرانسپورٹیشن کے ذریعے سبسڈی میں اضافی اشیا  شامل کی گئیں
ریلوے اور فوڈ پروسیسنگ صنعت کی وزارت کی ‘‘آپریشن گرینس-ٹاپ ٹو ٹوٹل ’’ اسکیم کے تحت نوٹیفائیڈ پھل اور سبزیوں کے ٹرانسپورٹیشن پر 50فیصد سبسڈی فراہم کی جاتی ہے
کسانوں کو کسان ریل کے ذریعے زرعی پیداوار کے ٹرانسپورٹیشن کے لئے حوصلہ افزائی کے مقصد سے ریلوے کی وزارت اور فوڈ پروسیسنگ صنعت کی وزارت نے بھارتی ریلوے کی آپریشن گرینس ٹاپ ٹو ٹوٹل اسکیم کے تحت چلائی جا رہی کسی بھی طرح کی ٹرین خدمات کے ذریعے 50 فیصد کی ٹرانسپورٹیشن سبسڈی والی پھل اور سبزیوں کی فہرست میں مندارِن اور ہلدی  کو شامل کیا ہے۔ فوڈ پروسیسنگ صنعت کی وزارت بھارتی ریلوے کی آپریشن گرینس ٹاپ ٹو ٹوٹل کے تحت چلائی جا رہی کسی بھی طرح کی ٹرین خدمات کے ذریعے پھلوں اور سبزیوں کی نقل وحمل پر 50 فیصد کی سبسڈی فراہم کر رہی ہے۔
پہلے سے ہی سبسڈی کے تحت آنے والی مجاز اشیا:
پھل: آم، کیلا، امرود، کیوی، لیچی، پپیتا، موسمی، سنترہ، کینو،لائم، لیمو، انناس ، انار، کٹہل، سیب، بادام، آنولہ، پیشن فروٹ اور ناشپاتی۔
سبزی:سیم پھلی ، کریلا، بیگن، شملہ مرچ، گاجر، پھول گوبھی، ہری مرچ، اوکرا، کھیرا ککڑی، مٹر، لہسن، پیاز، آلو اور ٹماٹر۔
کسان ریل زرعی پیداوار کو ملک کے ایک حصے سے دوسرے حصے تک تیز رفتار نقل و حمل کی سہولت سے جلد پہنچانے کویقینی بناتی ہے، جس سے کسانوں اور صارفین دونوں کو فائدہ ہوتا ہے۔ چھوٹے کسانوں او ر چھوٹے کاروباریوں کی ضرورتوں کو پورا کرتے ہوئے کسان ریل نہ صرف اس پیشے میں اہم تبدیلی لا رہی ہے، بلکہ یہ کسانوں کی آمدنی میں اضافہ کرنے کی کوششوں کو عملی جامہ پہنا کر زندگیوں میں بھی تبدیلی لا رہی ہے۔
تیز رفتار اور سستا ٹرانسپورٹیشن ، بے جوڑ سپلائی چین فراہم کر کے اور جلد خراب ہونے والی زرعی اشیا کو برباد ہونے سے بچا کر پیداوار کی بہتر قیمت کو یقینی بنا کر اور کسانوں کی آمدنی میں اضافہ کے امکانات پیدا کر کے کسان ریل یقینی طور پر کسانوں کی زندگی میں مثبت تبدیلی لا رہی ہے۔
یہ بات قابل ذکر ہے کہ بھارتی ریلوے مسلسل مال بردار ٹرینوں کے ذریعے زرعی اشیا کی نقل و حمل کی کوشش کر رہی ہے۔ لاک ڈاؤن کے دوران بھی ریلوےکی مال بردار ٹرینیں ضروری اشیا کی مسلسل سپلائی کو یقینی بنانے کے لئےلگاتا ر چلائی جا رہی تھیں، جس سے ملک کے کسی بھی حصے میں کوئی مسئلہ پیدا نہ ہو۔ زیادہ ریک دستیاب ہونےسے گیہوں، دالوں، پھلوں، سبزیوں جیسی فصلوں کی لوڈنگ میں کافی بہتری آئی ہے۔
وزارت دفاع
فیلڈفائرنگ رینج
نئیدہلی ، 5 فروری / رکشا راجیہ منتری جناب شری پد نائک نے آج لوک سبھا میں جناب راہل کاسوان کے سوال کے تحریری جواب میں بتایا ہے کہ بری فوج کے تحت 52 فیلڈ فائرنگ رینجز  ہیں ۔ نئے فائرنگ رینج یا چاند ماری میدان فراہم کرنے کے لئے کسوٹی درج ذیل ہے :
- فیلڈ فارمیشنوں کی تربیت اور عملی ضروریات ۔
- فیلڈ فائرنگ رینج یا چاند ماری میدانوں پر ٹکڑیوں کا انحصار ۔
- III. ان چاند ماری میدانوں میں استعمال ہونے والے اسلحہ جات کی ضروریات اور اُن کی عملی کیفیت ، پُر خطر علاقے کے تقاضے اور شرائط اور اراضی کی دستیابی ۔
- اچھی سڑکیں اور ریل مواصلاتی نیٹ ورک ۔
- کینٹونمنٹس کے نزدیک فیلڈ رینج یا چاند ماری میدانوں کے حصول کے لئے اقتصادی لحاظ سے مفید ہونے کا جواز ۔
چاند ماری کے میدانوں کے حصول اور قیام کی ضرورت نئے ساز و سامان کی شمولیت کی صورت میں ہوتی ہے ، جب انہیں خدمات میں شامل کیا جاتا ہے ۔ یہ قدم صلاحیت ترقیات منصوبے کے تقاضوں کے مطابق اٹھایا جاتا ہے ۔
) م ن ۔ ع ا )
580U.No.
(Visitor Counter : 42
وزارت خزانہ
شرح تبادلہ کا نوٹیفکیشن نمبر 103/2021 - کسٹمز 
کسٹم قانون 1962  کی دفعہ 14 کے ذریعے دیے گئے اختیارات کا استعمال کرتے ہوئے مرکزی بالواسطہ ٹیکس اور کسٹم بورڈ بذریعہ ہذا بالواسطہ ٹیکسوں اور کسٹمز کے مرکزی بورڈ کے نوٹیفکیشن نمبر 98/2021-کسٹمز ، 16 دسمبر 2021 میں درج ذیل ترامیم کرتا ہے، جو 25 دسمبر 2021 سے موثر ہے۔
مذکورہ نوٹیفکیشن کے شیڈول-1 میں نمبر شمار 18 اور اس سے متعلق اندراجات کی جگہ حسب ذیل اندراجات قرار پائیں گے:
شیڈول-1
|
|
نمبر شمار
|
|
غیر ملکی کرنسی
|
|
غیر ملکی کرنسی کے ایک یونٹ کے تبادلے کی شرح بھارتی روپے کے مساوی
|
|
1۔
|
|

|
|

|
|
|
|
|
|

|
|

|
|
|
|
|
|

|
|

|
|
18۔
|
|
ترک لیرا
|
|
6.70
|
|
6.30
بندرگاہوں، جہاز رانی اور آبی راستوں کی وزارت
جناب سربانند سونووال 24 فروری کو وشاکھاپٹنم پورٹ ٹرسٹ میں بندرگاہ سے متعلق کئی پروجیکٹوں کا افتتاح کریں گے اور سنگ بنیاد رکھیں گے
بندرگاہوں، جہاز رانی اور ا ٓبی گزرگاہوں اور آیوش کے مرکزی وزیر جناب سربانند سونووال 24 فروری 2022 کو وشاکھاپٹنم پورٹ ٹرسٹ میں بندرگاہ سے متعلق کئی پروجیکٹوں کا افتتاح کریں گے اور سنگ بنیاد رکھیں گے۔ یہ پروجیکٹس، میری ٹائم انڈیا ویژن 2030 کے عین مطابق متعلقہ ضروری سازوسامان اورخدمات کی لاگت میں کمی لانے، باہم رسانی کے سلسلے یعنی سپلائی چین کی صورتحال کو بہتر بنانے اور مقامی اشیاء اور مصنوعات کو عالمی طور پر مسابقت کاحامل بنانے کے لئے پی ایم گتی شکتی کے تحت پہل قدمیاں ہیں۔
وزیرموصوف ، باوقار ساگرمالا پروجیکٹ کے تحت 23 فروری کو وشاکھاپٹنم میں ہنرمندی کے فروغ سے متعلق سہولت سی ای ایم ا یس  کا افتتاح کریں گے تاکہ ساحل پر آباد برادری کی ترقی کے لئے ایک ا ہم بنیاد کے طور پر تربیت یافتہ افرادی قوت فراہم کی جاسکے۔ جناب سونووال ڈریجنگ کارپوریشن آف انڈیا کے کام کاج کا بھی جائزہ لیا۔
۰۰۰۰۰۰۰۰۰۰۰۰۰۰۰۰

U-1914
(Visitor Counter : 91
صحت اور خاندانی بہبود کی وزارت
روزانہ صحت یاب ہونے والوں کی تعداد روز مرہ کے نئے معاملات سے متجاوز
صحت یابی کی شرح میں مسلسل بہتری کا رجحان جاری
نئی دہلی،17؍دسمبر، ریاستوں اور مرکز کے زیر انتظام خطوں کے ساتھ مرکزی حکومت کی مرکوز حکمت عملی اور سرگرمی کے ساتھ ساتھ سوچ سمجھ کر کئے جانے والے اقدامات کی وجہ سے ہندوستان میں صحت یابی کی شرح متواتر بہتر سے بہتر ہورہی ہے اور سرگرم معاملات کی تعداد میں تیزی سے کمی آرہی ہے اور اموات کی شرح بھی کم ہورہی ہے۔
روز مرہ کی بنیاد پر صحت یاب ہونے والوں کی تعداد نئے معاملات سے متجاوز ہوگئی ہے، جس نے صحت یاب ہونے والوں کی شرح میں مسلسل بہتری کو یقینی بنایا ہے۔ صحت یاب ہونے والوں کی مجمودی تعداد تقریبا 95 لاکھ  ہے۔ آج صحت یابی کی شرح میں مزید بہتری آئی ہے اور یہ 95.31 فیصد ہوگئی ہے۔ صحت یاب ہونے والوں اور سرگرم معاملات کے فرق میں بھی مسلسل اضافہ ہورہا ہے اور اس وقت یہ 9167374 ہے۔
صحت یاب ہونے والوں کی بڑھتی ہوئی تعداد سے بھارت کے سرگرم معاملات کی تعداد میں مسلسل کمی آرہی ہے۔ اس وقت بھارت میں 322366 سرگرم معاملے ہیں، جو کہ بھارت کے مجموعی پازیٹیو معاملات کا محض 3.24 فیصد ہے۔
بھارت کی صحت یابی کی شرح دنیا میں سب سے زیادہ ہے۔ صحت یابی عالمی شرح 70.27 فیصد ہے جب کہ بھارت میں صحت یابی کی شرح 95.31 فیصد ہو گئی ہے۔ امریکہ، برازیل ، روس اور اٹلی میں صحت یابی کی شرح اس سے کم ہے۔
قومی کوششوں کے نتیجے میں 18 ریاستوں ؍ مرکز کے زیر انتظام علاقوں میں صحت یابی کی شرح ملکی اوسط سے زیادہ ہے۔
گزشتہ 24 گھنٹوں میں بھارت میں صحت یاب ہونے کے 33291 نئے معاملات درج کئے گئے ہیں۔
نئے صحت یاب ہونے والوں میں سے 75.63 فیصد 10 ریاستوں ؍ مرکز کے زیر انتظام خطوں سے تعلق رکھتے ہیں۔
صحت یاب ہونے والوں کی زیادہ تعداد کے معاملے میں کیرل سب سے آگے ہے، وہاں کووڈ – 19 سے صحت یاب ہونے والوں کی تعداد 5728 ہے۔ مہاراشٹر روزانہ صحت یاب ہونے والوں کی 3887 تعداد کے ساتھ دوسرے نمبر پر ہے، جب کہ مغربی بنگال میں نئے صحت یاب ہونے والوں کی تعداد 2767 رہی ہے۔
گزشتہ 24 گھنٹوں میں 24010 نئے معاملات درج کئے گئے ہیں۔
نئے معاملات میں 78.27 فیصد کا تعلق 10 ریاستوں ؍ مرکز کے زیر انتظام خطوں سے ہے۔
گزشتہ 24 گھنٹوں میں کیرل سے 6185 معاملات کی اطلاع ملی ہے، مغربی بنگال میں 2293 نئے معاملات درج کئے گئے ہیں جب کہ چھتیس گڑھ میں گزشتہ روز 1661 نئے معاملات درج کئے گئے ہیں۔
گزشتہ 24 گھنٹوں میں 10 ریاستوں ؍ مرکز کے زیر انتظام خطوں سے 355 اموات میں سے 79.15 فیصد کی اطلاع ملی ہے۔
مہاراشٹر سے 95 اموات کی اطلاع ملی ہے ، جو کہ نئی اموات کا 26.76 فیصد ہے ، مغربی بنگال سے 46 اور دہلی سے 32 نئی اموات کی اطلاع ملی ہے۔
بھارت میں کووڈ – 19 سے ہونے والی روزانہ اموات کی تعداد میں بھی مسلسل کمی آرہی ہے۔ اس وقت کووڈ معاملات کی شرح اموات 1.45 فیصد ہے اور اس میں مسلسل کمی آرہی ہے۔ بھارت کی شرح اموات دنیا میں سب سے کم ہے۔
۰۰۰۰۰۰۰۰


U-8174
(
کامرس اور صنعت کی وزارتہ
سیول میں ہندوستان-آر او کے- سی ای پی اے اپ گریڈیشن مذاکرات کے نویں دور کا انعقاد
اشیا، خدمات کی تجارت اصل کے اصول، سرمایہ کاری، ایس پی ایس/ٹی بی ٹی کے معاملات پر ذیلی گروپس نے گہرائی سے بات چیت کی
دونوں فریق ٹیرف اور نان ٹیرف رکاوٹوں کو دور کرنے اور خدمات کے شعبے میں گہرے تعلقات کے لیے مل کر کام کرنے پر متفق
ہندوستان-جمہوریہ کوریا  جامع اقتصادی شراکت داری کے معاہدے  کے اپ گریڈیشن مذاکرات کا 9 واں دور 3-4 نومبر 2022 کو سیول میں منعقد ہوا۔
دونوں فریقوں نے باہمی مفاد کے نقطہ نظر پر مبنی، مستقبل کو پیش نظر رکھنے والی اور نتائج پر مبنی بات چیت کی ضرورت پر زور دیا۔ دونوں فریقوں نے اس امید کا اظہار کیا کہ سی ای پی اے اپ گریڈیشن مذاکرات دونوں ممالک کے درمیان اقتصادی تعاون کو مضبوط اور گہرا کرنے میں اہم رول ادا کریں گے۔ اشیا ، خدمات کی تجارت اصل کے اصول، سرمایہ کاری، ایس پی ایس/ٹی بی ٹی معاملات پر ذیلی گروپس نے گہرائی سے بات چیت کی۔
ہندوستان نے دونوں ممالک کے درمیان بڑھتے ہوئے تجارتی خسارے پر شدید تشویش کا اظہار کیا اور مارکیٹ تک رسائی کے معاملات پر بات کی۔ دونوں فریقوں نے ٹیرف اور نان ٹیرف رکاوٹوں کو دور کرنے اور خدمات کے شعبے میں تعلقات کو گہرا کرنے کے لیے مل کر کام کرنے پر اتفاق کیا۔ دونوں ممالک کے درمیان سفارتی تعلقات کی آنے والی 50 ویں سالگرہ کی اہمیت کو مدنظر رکھتے ہوئے، انہوں نے ایک مشترکہ نقطہ نظر کا بھی اظہار کیا کہ دونوں فریقین کو 2023 کے دوران باہمی طور پر فائدہ مند اور تسلی بخش نتائج تک پہنچنے کے لیے مذاکرات کو تیز کرنے کی بھرپور کوششیں کرنی چاہئیں۔
چیف مذاکرات کاروں نے یہ خیال بھی شیئر کیا کہ دونوں فریقوں کو سازگار تجارتی ماحول کو فروغ دینا چاہیے تاکہ دونوں فریق سی ای پی اے کے تحت ہونے والے فوائد کو مکمل طور پر استعمال کر سکیں۔ اس بات پر اتفاق کیا گیا کہ سی ای پی اے اپ گریڈیشن مذاکرات کے 10ویں دور کی میزبانی ہندوستان 2023 کے اوائل میں کرے گا۔
ہندوستانی وفد کی قیادت چیف مذاکرات کارحکومت ہند کے کامرس کے محکمہ کے جوائنٹ سکریٹری جناب اننت سوروپ نے کی، جب کہ کوریائی فریق کی قیادت ان کے چیف مذاکرات کارحکومت جمہوریہ کوریا کی تجارت، صنعت اور توانائی کی وزارت  کے ڈائریکٹر جنرل جناب یانگ گھی ووک نے کی۔
۔۔۔۔۔۔۔۔۔۔۔
ش ح۔ا گ۔ن ا۔
U- 12233
(Visitor Counter : 69
وزارت دفاع
رکشا منتری جناب راج ناتھ سنگھ نے ڈیفنس انڈیا اسٹارٹ اپ چیلنج-4 کی شروعات کی۔ رکشا منتری کا کہنا ہے کہ محکمہ دفاع کا اسٹارٹ اپ ایکوسسٹم آتم نربھر بھارت مہم کے جذبے کے تحت خود کفالت حاصل کرنے کی سمت میں ایک فیصلہ کن قدم ہے
فوجیوں میں اختراع کی حوصلہ افزائی کے لیے پہلی مرتبہ آئی ڈی ای ایکس4 فوجی کی شروعات کی گئی ہے
نئی دہلی،29 ستمبر، رکشا منتری جناب راج ناتھ سنگھ نے آج نئی دہلی میں آئی ڈی ای ایکس تقریب کے دوران محکمہ دفاع کے اسٹارٹ اپ چیلنج  کی شروعات کی۔ یہ ایک ایسا قدم ہے جس کا مقصد ڈیفنس ایکسی لینس  ایکو سسٹم کے لیے اختراع کے امکانات کو وسیع کرنا ہے۔ اس موقع پر رکشا منتری نے آئی ڈی ای ایکس 4 فوجی پہل قدمی اور پیداوار کے بندوبست کی حکمت عملی  کے متعلق رہنما خطوط کی بھی شروعات کی۔امید ہے کہ ان میں سے ہر ایک اقدام سے آئی ڈی ای ایکس – ڈی آئی او کو پروگرام مقدار اور معیار کے اعتبار سے اونچا اٹھانے میں مدد ملے گی۔
آئی ڈی ای ایکس 4 فوجی اپنی نوعیت کی پہلی کوشش ہے جو بھارت کی مسلح افواج کے افراد کی طرف سے شناخت کردہ اختراعات میں مدد دینے کے لیے شروع کی گئی ہے۔ اس سے فوجیوں/ میدان میں کام کرنے والی فوجی ٹکڑیوں کی طرف سے کم خرچ اختراعات کو سہارا مل سکے گا۔ اس وقت 13 لاکھ سے زیادہ فوجی ہیں جو میدان میں اور سرحدوں پر کام کر رہے ہیں جنھیں انتہائی سخت حالات اور ہتھیاروں کا سامنا کرنا پڑتا ہے۔ ان کے اندر اس طرح کے سامان کو بہتر بنانے کے لیے بہت سے خیالات اور اختراعات کے بارے میں خیالات آتے ہوں گے۔ اس طرح کے اختراعات کو سہارا دینے کا کوئی میکنزم نہیں ہے۔ آئی ڈی ای ایکس 4 فوجی سے یہ کھڑکی کھل جائے گی اور ہمارے فوجی اختراعاتی عمل کا حصہ بن سکیں گے ، ان کی کوشش کو تسلیم کیا جائے گا اور انھیں ایوارڈ دیئے جائیں گے۔ فوج کے صدر دفاتر پورے ملک میں فوجیوں اور میدان میں کام کرنے والی فوجی ٹکڑیوں کو حمایت فراہم کریں گی تاکہ اس بات کو یقینی بنایا جاسکے کہ زیادہ سے زیادہ فوجی اس عمل میں شرکت کریں۔
اس موقع پر اظہار خیال کرتے ہوئے رکشا منتری جناب راج ناتھ سنگھ نے کہا کہ آئی ڈی ای ایکس کوشش انتہائی موثر اور اچھی طرح اپنایا گیا دفاعی اسٹارٹ اپ ایکو سسٹم ہے جو ملک میں قائم کیا گیا ہے اور یہ آتم نربھر بھارت مہم کے جذبے کے ساتھ خود کفالت کے حصول میں ایک فیصلہ کن قدم ہوگا۔ جناب راج ناتھ سنگھ نے کہا کہ پہلی مرتبہ ملک میں ایک ایسا ماحول قائم کیا گیا ہے جب مختلف ساجھے داروں کو دفاعی سیکٹر میں اختراعات کو آگے بڑھانے کے لیے ایک ساتھ لایا گیا ہے۔ انھوں نے کہا ‘‘ہمارے دفاعی نظام کو مزید مستحکم بنانے اور اسے خود کفیل بنانے کے لیے پرائیویٹ سیکٹر کی شرکت بھی بہت اہم ہے۔ اس کے لیے ہم نے بہت سے اقدامات کیے ہیں مثلاً پرائیویٹ سیکٹر کے ساتھ شراکت داری، اور ٹیکنالوجی کی منتقلی، خود کار راستے سے 74 فیصد ایف ڈی آئی کی آمد اور حال ہی میں جاری کی گئی ایک خاص مدت کے بعد درآمدات پر پابندی کی 101 اشیاء کی منفی فہرست’’۔ رکشا منتری نے یہ بھی کہا کہ کل ہی ح کومت نے ڈیفنس ایکویزیشن پروسیزر 2020 کی شروعات کی ہے جس کا مقصد پرائیویٹ صنعت کی دفاعی سیکٹر میں شرکت کرنے پر ہمت افزائی کرنا ہے۔ رکشا منتری نے مسلح افواج پر زور دیا کہ وہ ‘‘اپنی ٹیکنالوجیکل اور انڈین اسٹارٹ اپس کی ضرورتیں پوری کرنے کے لیے ڈیفنس انوویشن آرگنائزیشن  پلیٹ فارم کا پورا استعمال کریں اور اس موقعے کو ہمارے دفاعی اختیار دینے والوں کا ایک لازمی حصہ بننے کے لیے استعمال کریں’’۔
اس تقریب میں دوسروں کے علاوہ رکشا راجیہ منتری جناب شری پد یسونائک، چیف آف ڈیفنس اسٹاف جنرل بپن راوت، ڈیفنس سکریٹری ڈاکٹر اجے کمار اور ڈیفنس پروڈکشن کے محکمے کے سکریٹری جناب راج کمار نے بھی شرکت کی۔
بندرگاہوں، جہاز رانی اور آبی راستوں کی وزارت
جناب سربانند سونووال نےکووڈ کے مشکل دور میں ملک کو خود کفیل بنانے اور عالمی سپلائی چین کو فعال رکھنے میں جہازرانوں کے گراں قدرتعاون پرزور دیا
بندرگاہوں ، جہازرانی اورآبی گزرگاہوں کے مرکزی وزیرجناب سربانند سونووال نےکووڈ کے مشکل دور میں ملک کو خود کفیل بنانے اور عالمی سپلائی چین کو فعال رکھنے میں جہازرانوں کے گراں قدرتعاون پرزور دیا ہے ۔
59ویں قومی بحری دن کے موقع پرمنعقدہ تقریبات میں بحری برادری کے سبھی شراکت داروں کو مبارد دیتے ہوئے انھوں نے کہاکہ زبردست چنوتیوں کے باوجود ہمارے بھارت کے جہازراں جرأت مندی کے ساتھ دنیا بھر میں بھارت کا پرچم بلند کئے ہوئے ہیں ۔ انھوں نے کہا کہ عالمی سپلائی چین کو فعال رکھنے میں بھارت کے جہازرانوں کے ذریعہ اداکئے گئے کردار کا اس حقیقت سے انداز ہ لگایاجاسکتاہے ۔ کہ کووڈ ۔19عالمی وباء کے عروج کی مدت کے دوران بھی 210000سے زیادہ بھارت کے جہازرانوں نے 2021میں بھارت کے اورغیرملکی جہازوں میں اپنی خدمات انجام دیں ۔
انھوں نے کہا کہ اس بات سے یہ بھی یقینی ہوگیاتھا کہ بھارتی اور عالمی تجارتی اورکاروباری سرگرمیاں بلارکاوٹ جاری رہ سکیں ۔ جناب سونووال نے کہاکہ عالمی وباء کے دوران ہمارے بھارت کے جہازراں پوری دنیا میں کام کرتے رہے اوراس کی وجہ سے ہم نے ہماری مالامال قدیمی بھارت کی اقدار اورواسو دیوا کٹمب کم کے فلسفے یعنی پوری دنیا ایک خاندان ہے کو پوری دنیا کے سامنے پیش کیا۔
جناب سونووال نے کہا کہ وزیراعظم نے اعلان کیا ہے کہ بھارت سال 2070تک مضررساں گیسوں کے صفر اخراج کا ہدف حاصل کرے گا۔ اس کے مطابق اس سال قومی بحری دن کا موضوع :‘‘بھارت کی بحری صنعت کی مضررساں گیسوں کی صفراخراج کے لئے ہمت افزائی ’’ بالکل مناسب ہے ۔ انھوں نے کہا کہ بحری صنعت میں ، بھارت نے ہمیشہ سے ہی آب وہوا اورماحولیات کے تحفظ کے کاز کی حمایت کی ہے ۔
انھوں نے کہاکہ وزیراعظم کے خواب کو حقیقت کی شکل دیتے ہوئے اورجیساکہ میری ٹائم انڈیا ویژن 2030کے ذریعہ اختیارکیاگیاہے ، انھیں پوری امید ہے کہ بھارت آنے والے سالوں میں بحری شعبے کے توسط سے دنیا کی قیادت کرے گا۔
وزیرموصوف نے اس بات کو اجاگرکیاکہ عالمی جہازرانی کے شعبے میں بھارت کے جہازرانوں کے حصے میں 2016اور2017کے درمیان 25فیصدکا اضافہ درج ہواہے ۔
انھوں نے کہاکہ بھارت کی کروز صنعت ، گذشتہ تین سال کے دوران کثیرالنوع سرکاری اقدامات کی وجہ سے تیزی سے ترقی کررہی ہے ۔ آئندہ دہائی کے دوران بھارت کی کروز مارکیٹ میں آٹھ گنا تک اضافہ ہونے کی گنجائش ہے ۔
جناب سونووال نے بحری برادری کے زبردست تعاون کی بھی ستائش کی اورمطلع کیا کہ حکومت ‘‘کاروبار کرنے میں آسانی ’’ کو
فرو غ دے رہی ہے تاکہ متعلقہ ضروری سازوسامان اورخدمات سے متعلق لاگت میں کمی لائی جاسکے اورجہازرانی میں سہولت پیداکی جاسکے ۔ اس کے علاوہ حکومت بھارت کے بحری شعبے کو دنیا میں اولین مقام حاصل کرنے سے متعلق اس کی کوششوں میں معاونت بھی کررہی ہے ۔
آج کی تقریب کا صبح صفدرجنگ مقبرہ کے مقام پروزیرمملکت جناب شانتا نو ٹھاکر کے ہاتھوں ، ‘‘واکاتھن ’’ کو ہری جھنڈی دکھا کرروانہ کرنے کے ساتھ آغاز ہوا۔ اس موقع پروزارت کے سینیئر عہدیدار، جہازرانی کے ڈائرکٹر جنرل ، بندرگاہوں کے عہدیداراور این سی آر-ایم ٹی آئی میں واقع بحری، انسٹی ٹیو ٹس کے لگ بھگ 600تربیت حاصل کرنے والے کاڈرس بھی موجود تھے ۔ اس کے علاوہ این سی آرخطے کے مرچنٹ نیوی کے عہدیدار بھی اس تقریب میں موجود تھے ۔
قومی بحری دن کی تقریبات ، خصوصی اہمیت کی حامل ہیں کیونکہ آج سے ٹھیک 103سال پہلے اس وقت تاریخ رقم کی گئی تھی ۔ جب 5اپریل 1919 کو بھارت کا اولین پرچم بردار جہازایس ایس لویلٹی ،ممبئی سے لندن کے لئے روانہ ہواتھا۔
صحت اور خاندانی بہبود کی وزارت
نیشنل میڈیکل کمیشن نے 10 سالوں کیلئے با وقار ورلڈ فیڈریشن فار میڈیکل ایجوکیشن کی منظوری كی شناخت حاصل کر لی
نیشنل میڈیکل کمیشن کے ڈبلیو ایف ایم ای کی منظوری کے بعد تمام ہندوستانی طلباء ای سی ایف ایم جی اور یو ایس ایم ایل ای کیلئے درخواست دینے کے اہل ہو جاتے ہیں
یہ شناخت ہندوستانی میڈیکل گریجویٹس کو دوسرے ممالک جیسے کہ ریاستہائے متحدہ امریكہ ، کینیڈا، آسٹریلیا اور نیوزی لینڈ میں پوسٹ گریجویشن اور مشق کرنے کے قابل بنائے گی جس كے لیے ڈبلیو ایف ایم ای کی شناخت کی ضرورت ہوتی ہے
نیشنل میڈیکل کمیشن ، انڈیا نے 10 سال کی قابل ذکر مدت کے لئے ورلڈ فیڈریشن فار میڈیکل ایجوکیشن  کی شناخت کا درجہ حاصل کرنے کا قابل ذکر کامیابی حاصل کی ہے۔ یہ پہچان طبی تعلیم اور ایکریڈیٹیشن میں اعلیٰ ترین معیارات کے لیے نیشنل میڈیکل کمیشن کے غیر متزلزل عزم کا ثبوت ہے۔
اس منظوری کے ایک حصے کے طور پر ہندوستان میں موجود تمام 706 میڈیکل کالج ڈبلیو ایف ایم ای سے تسلیم شدہ ہو جائیں گے اور آنے والے 10 سالوں میں قائم کیے جانے والے نئے میڈیکل کالج خود بخود ڈبلیو ایف ایم ای سے تسلیم شدہ ہوں گے۔ یہ منظوری ہندوستان میں طبی تعلیم کی كوالیٹی اور معیار کو بہترین عالمی طریقوں اور معیارات کے ساتھ ہم آہنگ کرکے مزید بہتر بنائے گی۔
یہ منظوری ہندوستانی میڈیکل گریجویٹس کو دوسرے ممالک جیسے امریکہ، کینیڈا، آسٹریلیا اور نیوزی لینڈ میں پوسٹ گریجویٹ ٹریننگ حاصل كرنے اور پریکٹس کرنے کے قابل بنائے گی جس كے لیے ڈبلیو ایف ایم ای کی شناخت کی ضرورت ہوتی ہے۔ اس سے ہندوستانی میڈیکل اسکولوں اور پیشہ ور افراد کی بین الاقوامی شناخت اور ساکھ میں اضافہ ہوگا۔ تعلیمی تعاون اور تبادلے آسان ہوں گےاور طبی تعلیم میں مسلسل بہتری اور جدت کو فروغ ملے گا۔ طبی معلمین اور اداروں کے درمیان معیار کی یقین دہانی کی ثقافت فروغ پاءے گی۔
نیشنل میڈیكل كمیشن کے ڈبلیو ایف ایم ای سے منظورشدہ ہونے کے ساتھ تمام ہندوستانی طلباء فارن میڈیکل ایجوکیشن اور یونائیٹڈ سٹیٹس میڈیکل لائسنسنگ ایگزامینیشن پر ایجوکیشن کمیشن کے لیے درخواست دینے کے اہل ہو جاتے ہیں۔
ڈاکٹر یوگیندر ملک، ایتھکس اینڈ میڈیکل رجسٹریشن بورڈ کے ممبر اور نیشنل میڈیكل كمیشن میں میڈیا ڈویژن کے سربراہ نے اس اہم کامیابی پر کہا كہ ڈبلیو ایف ایم ای کی منظوری اس بات کی نشاندہی کرتی ہے کہ ہندوستان میں طبی تعلیم کا معیار عالمی معیارات کے مطابق ہے۔ یہ اعزاز ہمارے طلباء کو دنیا میں کہیں بھی اپنے کیریئر کو آگے بڑھانے کا موقع فراہم کرتا ہے۔ علاوہ ازیں یہ اعزاز عالمی سطح پر تسلیم شدہ ہمارے معیارات کی وجہ سے ہندوستان کو بین الاقوامی طلباء کے لیے ایک پرکشش منزل بناتا ہے۔
ورلڈ فیڈریشن فار میڈیکل ایجوکیشن )ڈبلیو ایف ایم ای)کے بارے میں:
ورلڈ فیڈریشن فار میڈیکل ایجوکیشن  ایک عالمی ادارہ ہے جو دنیا بھر میں طبی تعلیم کے معیار کو بڑھانے کے لیے وقف ہے۔ ڈبلیو ایف ایم ای کا ایکریڈیٹیشن پروگرام اس بات کو یقینی بنانے میں اہم کردار ادا کرتا ہے کہ طبی ادارے تعلیم اور تربیت کے اعلیٰ ترین بین الاقوامی معیارات پر پورا اتریں اور اسے برقرار رکھیں۔
نیشنل میڈیکل کمیشن )این ایم سی( کے بارے میں:
نیشنل میڈیکل کمیشن  ہندوستان کا سب سے بڑا ریگولیٹری ادارہ ہے جو طبی تعلیم اور پریکٹس کی نگرانی کرتا ہے۔
صحت کی دیکھ بھال کی تعلیم میں اعلیٰ ترین معیارات کو برقرار رکھنے کے لیے پُرعزم ایم ایم سی ملک بھر میں معیاری طبی تعلیم اور تربیت کی فراہمی کو یقینی بناتا ہے۔
این ایم سی کے بارے میں مزید معلومات کے لیے، براہ کرم ملاحظہ کریں: [https://www.nmc.org.in/]۔